Yvóra ñemopeteĩ

Yvóra ñemopeteĩ, térã oje'eháicha karaiñe'ẽme globalización, niko ojoajúvo umi tetã imombyryitéva arandupy, jokuaikuaa térã virurekokuaa rupive, oñemoirũmbávo tetãnguéra ha oñomomarandu hikuái. Oĩ mba'e porã ha mba'e vai osẽva chugui, umi mba'e niko omoambue tapichakuéra rekopy tee ha mba'éichapa tapichakuéra oñemu, mba'éichapa omohenda hikuái hetã ha avano'õ, upéicha oñepyrũ tetãnguéra ojojoguave ha oikotevẽve ojuehe, ha upévare oje'e oñemopeteĩ hikuái.

Ko ñemopeteĩ oñepyrũ Yvy vore kuarahyreikeguápe ha upe guive oñemyasãi Yvy tuichakue rupive, Ára Javegua pukukuévo, okakuaa pya'eve opa rire pe Ñorairõ Ro'y ha okakuaa gueteri saro'y XXI jave. Umi mba'e porã osẽva chugui hína tetãnguéra ojokupytyve ha imba'ehetave, ohupytykuaáma tekoirerapépe tapichakuéra oparupigua ha oĩve jekopytyjoja. Umi mba'e vai hína tetã rekopy tee ha arandupy tee oĩ tesaparápe, tapichakuéra ova meméva ha ikatu ohasa'asy ohejágui hóga, umi tetã mbaretete ipu'akave ha ndahasýi ichupekuéra omyasãi porãve hag̃ua oparupi heko tee, hemimo'ã ha hembipota, oĩ avei umíva he'i ko ñemopeteĩgui ikatuha osẽ mondyikakuaa./

 Mandu'apy 

 Joajuha 

Ñemohenda:Virurekokuaa